— 101 — 



dont j'ay pensé seroit bien luy faire entendre comme à Rome 

 se parle de son faict et qu'elle doibt espérer d'y avoir justice. 

 A cest effect, elle m'a donné charge faire tenir sesdictes lectres 

 et requestes cy-joinctes à Vostre Seigneurie Illustrissime et la 

 supplier très humblement luy faire rendre appoinctement de 

 justice, pour par après, quand j'auray responce, luy dépescher 

 messagier exprès où elle sera, affm qu'elle retourne en Bour- 

 gongne et envoyé exprès à Rome soliciteur ou argent à suffire, 

 et sans y vouloir espargner pour faire les fraiz et diligence et 

 poursuites requises. Par la requeste sont demandez des juges 

 en ce comté de Bourgoingne, à cause que, par les souveraines 

 ordonnances, les subjects dudict comté ne peulvent pas estre 

 tirer hors du pays pour cause ecclésiastique. Combien à ce l'on 

 pourroit déroguer pour ceste fois, à cause que tous juges sei- 

 gneurs d'église oudict comté sont suspectz et soub l'obbéisance 

 de leur prélat. Jaçoit, en tous advenementz, messieurs les abbez 

 de la Charitey, de Bitaine et de Clairefontaine nous seroient 

 moings suspectz qu'aultres. Et si le Roy permectoit la cause 

 estre démenée à Rome, cellepart se feroit mieulx l'expédition 

 de bonne et brefve justice » 



L'avocat fiscal Claude Belin au card. de Granvelle : Vesoul, 

 le 7 août 1566. — Ibid., t. XXIII, fol. 61 verso. 



« Hier j'entendis que ledict maistre doibt ce jourd'huy arriver 

 à Besançon pour poursuyr envers chappitre d'avoir lectres à la 

 Sanctité du Pape pour preuve honorable de ses qualités, et cecy 

 vient du conseil qu'il a à Rome, comme par ami j'ay bien sçeu : 

 de quoy j'ay préadvertir monsieur le doyen par mon fîlz, aussy 

 de ce que ledict sieur estant à vostre dévotion avoit dict à Dole 

 à mondict fllz que quant je iroye par pais je me deusse tenir 

 sur ma garde, mesmes que estant à Gy je n'alasse sans com- 

 paignie, car ledict maistre tenoyt pour certain que j'avoye avec 

 mondict beaul-fîlz dressé les requestes que l'on dict avoir esté 

 contre luy présentées à Sa. Sainctité et audict chappitre à la 

 part de ladicte dame, combien je n'ay faict lesdictes requestes 

 ny ne les ay jamais veu : bien ay-je entendu que un advocat de 

 Langres y a mis la main ». 



